Беларускі Партызан :: Беларускамоўны святар Віктар Перагудаў атрымаў прэмію «За духоўнае адраджэнне»
Беларускамоўны святар Віктар Перагудаў атрымаў прэмію «За духоўнае адраджэнне»
Адразу пасля Новага года Аляксандр Лукашэнка прысудзіў прэмію «За духоўнае адраджэнне», якая ўручаецца на праваслаўнае Раство. Сёлета яе ўладальнікамі сталі тры арганізацыі і два чалавекі.
Віктар Перагудаў. Фота з сацыяльных сетак.
У Івянцы айцец Перагудаў пабудаваў царкву ў гонар Еўфрасінні Полацкай, а таксама крыптавую царкву у гонар святога Міны, епіскапа Полацкага. Стварыў дом міласэрнасьці «Вікторыя» ў вёсцы Пральнікі, дзе апякуецца дзецьмі-інвалідамі з Івянецкага дому-інтэрната.
Яшчэ адну прэмію атрымаў муфтый Мусульманскага рэлігійнага аб’яднання Абу-Бекір Шабановіч. У 2016 у Мінску у тым ліку намаганнямі Шабановіча была адкрытая мячэць.
Таксама прэміяй «За духоўнае адраджэнне» адзначаныя «Беларускі саюз жанчын», калектыў Нацыянальнай бібліятэкі за працу па факсімільным выданні спадчыны Францішка Скарыны і калектыў Рэспубліканскага навукова-практычнага цэнтра анкалогіі і медыцынскай радыялогіі імя Аляксандрава, піша НН.